नोएडा, 3 फरवरी 2017, दिल्ली-एन.सी.आर. में अग्रणी एवं उत्तर भारत में प्रमुख स्थान रखने वाले, नोएडा स्थित मल्टी सुपर स्पेशियलिटी चिकित्सा संस्थान जेपी हॉस्पिटल में ‘कैच देम अरली’जागरूकता कार्यक्रम का आयोजन किया गया। इस कार्यक्रम का उद्देश्य लोगों के बीच ब्रेस्ट कैंसर के खिलाफ जागरूकता बढ़ाना था ताकि शुरुआती अवस्था में ही कैंसर का पता लग जाए और समय पर मरीज का जीवन सुरक्षित किया जा सके। जागरूकता कार्यक्रम का आयोजन जेपी हॉस्पिटल के रेडिएशन ऑन्कोलॉजी विभाग के डायरेक्टर डॉ. सुदर्शन डे, मेडिकल ऑन्कोलॉजी विभाग के डायरेक्टर डॉ. मलय नंदी एवं सर्जिकल ऑन्कोलॉजी विभाग के एडिशनल डायरेक्टर डॉ. पवन गुप्ता की टीम ने किया। इस कार्यक्रम में देश भर के विभिन्न विभागों के सौ से अधिक विशेषज्ञ चिकित्सकों सहित सैकड़ों कैंसर विनर ने भी भाग लिया।